इस संदर्भ में विदेश मंत्रालय ने एक बयान जारी कर कहा, सियोल शांति पुरस्कार कमेटी ने 2018 सियोल शांति पुरस्कार प्रधानमंत्री नरेंद्र मोदी को देने का ऐलान किया है। अंतरराष्ट्रीय सहयोग, वैश्विक आर्थिक विकास, दुनिया में सबसे तेजी से बढ़ती अर्थव्यवस्था के माध्यम से भारत के लोगों के विकास में गति, भ्रष्टाचार के खिलाफ मुहिम और सामाजिक एकीकरण के प्रयासों के माध्यम से भारत में लोकतंत्र को मजबूत करने में अहम योगदान के लिए उनको इस पुरस्कार से सम्मानित किया जाएगा।